Subject: Selgitustaotlus. Küpsiste kasutamiseks nõusoleku saamine
From: "Pere Reis" <[email-masked]>
To: "info - AKI" <[email-masked]>
Date: Thu, 19 Feb 2026 16:50:28 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Minu seadmesse küpsiste talletamiseks küsivad veebisaidid nõusolekuid. 
Sellise nõusoleku küsimine peab olema esitatud neutraalselt ja kasutajat ei 
või erinevate varjatud võtetega kallutada andmaks nõusolekut küpsiste 
maksimaalses määras kasutamiseks. Erinevate dark patterns kasutamine 
kasutajate mõjutamiseks ei ole lubatud.

Samas võib leida nii Eesti riigiasutuste kui err'i Jupiteri lehelt 
nõusolekute küsimisi, kus kasutajale on rõhutatult ja pilkupüüdvalt esile 
toodud just see valik/nupp, mis annab veebisaidile maksimaalse ulatusega 
nõusoleku. Selline disain, mis suunab kasutajat automaatselt "õigele" nupule 
vajutama, võtab ära valiku neutraalsuse.  Kas keeldumise nupp („Keeldu 
kõigist“ või „Ainult vajalikud“) ei peaks olema samaaegselt nähtaval, sama 
suuruse, sama värvi/kontrastsusega ja sama kergesti ligipääsetav kui 
nõustumise nupp?

Teiseks, kui avada nt Jupiteri lehel küpsiste kohandamise valikud, siis on 
kõik küpsised juba sisse lülitatud valikus ehk kasutajale eelseadistatud 
küpsise lubamiseks. Ka selline küpsise valiku eelseadistamine peaks olema 
andmekaitses lubamatu.

Kas olen õigesti aru saanud, et sellised nõusoleku küsimised ei vasta 
vähemalt andmetöötluse õigluse põhimõttele? Kas AKI on seni juhtinud Eestis 
tähelepanu sellise praktika ebaõigsusele ja kas AKI'l on plaanis selle 
tähelepaneku alusel tähelepanekuid teha või menetlust alustada?

Lugupidamisega.